GESONDE LEWENSWYSE | Health24
Posted by: Ruan Prinsloo | 2010/09/01
Hoeveel ure uitmekaar moet ''n persoon eet?
Wat is die beste oefeninge vir gewigsverlies/gesonde leefwyse?
Om maklik by 'n gesonde dieet te bly, sal dit eerstens help as jy verseker dat jy 'n goed gebalanseerde verslankingsdieet gebruik wat al die voedselgroepe (proteïene, koolhidrate en klein hoeveelhede gesonde vette) insluit. Dit sal keer dat jy kosdrange ontwikkel en gedurig honger voel (2 faktore wat baie diëte laat kelder). Vermy dus alle fop-diëte wat een of meer voedselgroepe uitsny of te min energie insluit. Algemeen gesproke kan 'n verslanker 3 gewone maaltye gebruik (dus ongeveer 6 uur uitmekaar) of 6 kleiner maaltye elke 3 uur nuttig. Die beste oefening om jou metabolisme te stimuleer is sg. aërobiese oefening wat flink stap, hardloop, fietsry, touspring, en roei insluit. Oefeninge met gewigte aan die ander kant, help om spiere te bou en jou liggaam te fatsoeneer. Lê dus klem op die aërobiese oefeninge en doen dit vir ten minste 30 min per dag.
Posted by: anine | 2010/09/02
Ek wil graag weet watter eetplan is geskik vir ''n oorgewig seun van 14 jaar.